ရိရှိရိတောင်

ရိရှိရိတောင် (利尻山, Rishiri-zan) သည် ဂျပန်နိုင်ငံ ၊ ဟော့ကိုင်းဒိုးကျွန်း၏ ပင်လယ်ကမ်းခြေတွင် တည်ရှိသည့် မီးတောင်တစ်ခု ဖြစ်သည်။ ဤမီးတောင်ကြောင့် ဂျပန်ပင်လယ်ပြင်တွင် ရိရှိရိကျွန်း ဖြစ်ပေါ်လာသည်။ တောင်၏ ပုံစံသည် ကတော့ချွန်ပုံစံရှိနေပြီး ဖူဂျီတောင်နှင့်ဆင်တူသဖြင့် တစ်ခါတရံ "ရိရှိရိဖူဂျီ" ဟု ရည်ညွှန်းပြောဆိုလေ့ရှိသည်။ ဤတောင်သည် ဂျပန်နိုင်ငံ၏ ထင်ရှားသည့် တောင် ၁၀၀ စာရင်းတွင် ပါဝင်သည်။ ရိရှိရိတောင်၏ တောင်ဖွင့်ပွဲကို နှစ်စဉ် ဇူလိုင်လ ၂ ရက်နေ့နှင့် ၃ ရက်နေ့တွင် ပြုလုပ်သည်။ ဤတောင်ဖွင့်ပွဲသည် တောင်တက်ရာသီကို တရားဝင်ဖွင့်လှစ်သည့်ပွဲလည်း ဖြစ်သည်။ တောင်တက်လမ်း ရိရှိရိတောင်သို့တက်ရာလမ်းသည် မတ်စောက်သည့်နေရာများ ရှိသဖြင့် သက်တမ်းနုသည့်တောင်တက်သမားများအတွက် မသင့်လျော်ပေ။ သင်္ဘောဆိပ်ကမ်းမှ တောင်တက်ရာလမ်းတွင် နားနေရန်နေရာတစ်ခုရှိသည်။ ထို့အပြင် တောင်ထိပ်အောက်ခြေ အနီးအနားတွင် လူထိန်းသိမ်းထားခြင်းမရှိသော တဲတစ်ခု ရှိသည်။ ထို့အပြင် တောင်ထိပ်၌ သေးငယ်သည့် နတ်ကျောင်းတော်တစ်ခုလည်း ရှိသည်။ ရာသီဥတုသာယာသည့်နေ့တွင် ဟော့ကိုင်းဒိုးကျွန်း၊ ကပ်လျက်ရှိ ရဲဘွန်းကျွန်းနှင့် အဝေးနေရာမှ ရုရှနိုင်ငံရှိ ဆခလင်းကျွန်းများကိုလည်း မြင်နိုင်သည်။ ရုပ်ပုံ ပြင်ပလင့်များ Rishirizan - Japan Meteorological Agency - Japan Meteorological Agency Rishiri Zan - Geological Survey of Japan ကိုးကား ကဏ္ဍ:ဂျပန်နိုင်ငံရှိ တောင်များ